b'\n_START_ARTICLE_\nFebruarska revolucija\n_START_PARAGRAPH_\nF\xc3\xa9bruarska revol\xc3\xbacija v Rusiji leta 1917 je del revolucionarnega vrenja tistega \xc4\x8dasa in prvi korak k oktobrski revoluciji. Februarska revolucija je bila uperjena proti carju. Ukinjena je bila cesarska oblast in vzpostavljena republika. Za\xc4\x8dasna vlada je razpisala volitve v ustavodajno skup\xc5\xa1\xc4\x8dino. \xc5\xbde precej pred temi volitvami pa so bolj\xc5\xa1eviki zbrali\xc2\xa0\xc2\xbb(deputatov)\xc2\xab. S tem pa se je pri\xc4\x8delo dvovladje.\n_START_SECTION_\nOzadje\n_START_PARAGRAPH_\nRusija je bila \xc5\xbee od leta 1914 v vojni z Nem\xc4\x8dijo in Avstro-Ogrsko. De\xc5\xbeela je bila kljub prej dokaj hitro razvijajo\xc4\x8dem gospodarstvu iz\xc4\x8drpana, morala vojakov na fronti pa nizka. V de\xc5\xbeeli je vladalo pomanjkanje, Rusija na fronti ni zmagovala, kazala se je neu\xc4\x8dinkovitost uprave in voja\xc5\xa1ke organizacije. Tudi na carskem dvoru so bile razmere slabe: civilno oblast je od carja Nikolaja II. Romanova prakti\xc4\x8dno prevzela carica Aleksandra Fjodorovna, veliko vlogo na dvoru pa je imel goljuf Rasputin. Na fronti je bilo \xc5\xbee 1.700.000 mrtvih in 5.900.000 ranjenih vojakov. Dezerterstvo je bilo pogosto, samo v enem letu je dezertiralo 140.000 vojakov._NEWLINE_Car Nikolaj II. se kljub nasvetom dume ni odzval s potrebnimi reformami, kakr\xc5\xa1ne so se \xc5\xbee za\xc4\x8dele po revoluciji leta 1905.'